
ПОСТОЯННАТА КОМИСИЯ ПО СПОРТ, ДЕЦА И МЛАДЕЖКИ ДЕЙНОСТИ


ПРОТОКОЛ № 41

Днес, 23.05.2023 г. от 09:00 часа, в Зала № 1, ет. 1, Община Бургас, ул. „Александровска“ № 26, се проведе извънредно заседание на Постоянната комисия по спорт, деца и младежки дейности (ПКСДМД).
На заседанието на комисията присъстваха: Георги Маринчев – председател, Георги Георгиев – зам.-председател и членове: Тодор Йосифов, Станимир Апостолов, Красимир Калудов, Стоян Колев и Бойчо Георгиев.
От общинска администрация присъстваха: Диана Саватева – зам.-кмет „Култура, туризъм и спорт“, Веселина Деведжиева – началник на отдел „Спорт“ и Катя Делчилова - директор на Младежки културен център.
Заседанието откри и ръководи председателят на ПКСДМД – Георги Маринчев, като със 7 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-14063 Докладна записка от Иво Баев – председател на временна комисия за изработване на проект на Наредба за условията и реда за поставяне на преместваеми обекти и елементи на градското обзавеждане на територията на Община Бургас , относно: Приемане на Наредба за условията и реда за поставяне на преместваеми обекти и елементи на градското обзавеждане на територията на Община Бургас

2. ОбС 08-00-14039 Докладна записка от Димитър Николов – кмет на Община Бургас, относно: Предоставяне на парична награда на Сдружение Волейболен клуб „Нефтохимик 2010“ за постигнато спортно постижение – Шампиони на България по волейбол за 2023 г.

3. ОбС 08-00-14073 Докладна записка от Димитър Николов – кмет на Община Бургас, относно: Даване на съгласие за сключване на споразумение  за разсрочено плащане между Община Бургас и Сдружение „Плувен клуб „Бриз” – гр. Бургас, регистрирано като сдружение с нестопанска цел, в обществена полза

4. ОбС 08-00-14053 Докладна записка от Диана Саватева – зам.-кмет „Култура, туризъм и спорт“, относно: Даване на съгласие за предоставяне на финансова подкрепа за предстоящи спортни прояви

5. ОбС 08-00-14060 Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.11.2022 г. до 30.04.2023 г.
---------------------------------------------------------------------------------------

По точка 1

ОбС 08-00-14063 
Докладна записка от Иво Баев – председател на временна комисия за изработване на проект на Наредба за условията и реда за поставяне на преместваеми обекти и елементи на градското обзавеждане на територията на Община Бургас , относно: Приемане на Наредба за условията и реда за поставяне на преместваеми обекти и елементи на градското обзавеждане на територията на Община Бургас

Бойчо Георгиев изрази своите съмнения относно предложения проект на Наредба дали не е в противоречие с Наредбата за местните такси, тъй като наемите на обектите по чл.56 са фиксирани там. Той коментира, че казусът трябва да бъде обсъден по-обстойно в Постоянната комисия по правни въпроси.
След като се запознаха с докладната записка и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по спорт, деца и младежки дейности приеха следното

СТАНОВИЩЕ:
Подкрепя проекта за решение.
---------------------------------------------------------------------------------------

По точка 2

ОбС 08-00-14039 
Докладна записка от Димитър Николов – кмет на Община Бургас, относно: Предоставяне на парична награда на Сдружение Волейболен клуб „Нефтохимик 2010“ за постигнато спортно постижение – Шампиони на България по волейбол за 2023 г.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

По точка 3

ОбС 08-00-14073 
Докладна записка от Димитър Николов – кмет на Община Бургас, относно: Даване на съгласие за сключване на споразумение  за разсрочено плащане между Община Бургас и Сдружение „Плувен клуб „Бриз” – гр. Бургас, регистрирано като сдружение с нестопанска цел, в обществена полза
Георги Маринчев заяви, че в Клуба тренират много деца, трябва да се прояви разбиране, защото без решение на Общинския съвет за разсрочване на задълженията, ще бъдат прекъснати техните занимания. 
Бойчо Георгиев попита дали в договора ще бъде записана клауза, в случай на неизплащане на задълженията, Община Бургас да има право да предприеме действия по неговото автоматично прекратяване.
Катя Делчилова – директор на Младежки културен център обясни, че погасителният план е направен на равни вноски, като размерът му да не утежнява бюджета на Спортен клуб „Бриз“. Тя допълни, че периода на плащане е съобразен с приключването на бюджетната година на Културния център. Същата уточни, че в Споразумението е включена клауза, според която при неплащане на вноска, Общината може да предприеме съдебни действия за събиране на тези задължения.
След приключване на дебатите по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:
Подкрепя проекта за решение.
---------------------------------------------------------------------------------------

По точка 4

ОбС 08-00-14053 
Докладна записка от Диана Саватева – зам.-кмет „Култура, туризъм и спорт“, относно: Даване на съгласие за предоставяне на финансова подкрепа за предстоящи спортни прояви
Диана Саватева – зам.-кмет „Култура, туризъм и спорт“ представи докладната записка.
След като се запознаха с докладната записка и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по спорт, деца и младежки дейности приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

По точка 5

ОбС 08-00-14060 
Отчет от проф. д-р Севдалина Турманова – председател на Общински съвет – Бургас, относно: Дейността на Общински съвет – Бургас и неговите комисии за периода от 01.11.2022 г. до 30.04.2023 г.

След като се запознаха с отчета от проф. д-р Севдалина Турманова – председател на Общински съвет – Бургас, членовете на Постоянната комисия по спорт, деца и младежки дейности приеха следното

СТАНОВИЩЕ:

Приема за сведение отчета от проф. д-р Севдалина Турманова – председател на Общински съвет – Бургас. 
---------------------------------------------------------------------------------------




ПРЕДСЕДАТЕЛ: …………………..
								  	  (Георги Маринчев)



ПРОТОКОЛИСТ: …………………….
[bookmark: _GoBack]		     (Жени Господинова)

